曹元方

曹元方（），字介皇，號耘菴，浙江海鹽縣淳风里人。明末政治人物。

 生平 
崇禎十五年（1642年），曹元方中式壬午科浙江鄉試第二十五名舉人。崇禎十六年（1643年）聯捷癸未科進士。

次年，甲申國變。安宗在南京即位後，曹元方任南直隸常熟縣知縣。常熟以難治著稱。曹元方到任後，籌措兵餉，愛惜民力。南京城破，曹元方棄官歸里。父履泰之前被遣戍，也返回故鄉。父子商議，國難之時，不可安然家居。曹元方於是改名換姓，前往福建建寧，拜謁唐王。即授吏部文選司主事，晉驗封司郎中。隨後，履泰也自海路趕到，授太常寺卿，升兵部右侍郎。父子二人之忠義一時爲人敬仰不已。

唐王兵敗，父子輾轉回鄉。父履泰不久病卒。元方攜母親及妻子離開家鄉，寄居於旅舍。多年後，形勢逐漸安定，一家客居硖石村，建築草堂，元方自號耘庵，終老於此，卒年八十二歲。《清史稿·遺逸》有傳。《清史稿·卷500》：曹元方，字介皇，海鹽人。父履泰，明兵部侍郎，以忠直著。元方，崇禎癸未進士，南京建號，授常熟知縣。時大學士馬士英擅國政，有薦元方署職方司事者，士英亦藉元方名，冀往謁附己，元方訖不往。上疏言願遵定制補外吏，語侵士英，士英怒，卒與令常熟。常熟為吳中煩劇邑最，當金陵草創，所在兵與民交狃無寧晷。元方措兵餉，惜民力，俱帖然，邑稱治。金陵敗，棄官歸，履泰先獲譴謫戍，亦適歸。父子相謂，於義不可晏然以居。元方先變姓名，間道入閩，至建寧，謁唐王。即授吏部文選司主事，晉驗封司郎中。頃之，履泰亦由海道至，即授太常卿，晉兵部右侍郎。父子俱以忠義激發，間關來，一時咸偉之。是時，鄭芝龍久以桀寇內附，崇其秩號，姑息為養驕，至是益甚，志叵測。元方抗疏，自請出視江上師，閱封守，欲從外為重內計。得召對，加御史銜，賜白金，揮涕以行。至浦城，則江上潰兵接踵狼狽下，元方倉卒走，計後圖。履泰從唐王趨贛州，遇兵，投身崖石下，絕復甦。舁至僧舍，輾轉至浦城，父子得相見。履泰疾甚，先歸，旋卒於家。元方聞，乃亟歸，微服挈母及妻子行，寄食旅舍中。久之，事稍定，卜居硤石邨，築草堂，自號耘庵。以老卒，年八十有二。

 家族 
父曹履泰，天啓進士，官至兵部侍郎，以忠直著稱。

元方娶陳宜人。有子二人：长子曹三德，康熙丁巳舉人；次子曹三才，廩貢生，皆側室出。女二人：適諸生沈聖祥，陳宜人出；適監生王子頲，亦側室出。

參考資料
汪琬《前明吏部騐封司郎中曹公墓誌銘》

（民國）趙爾巽等，《清史稿》，中華書局點校本

 延伸阅读 


Yuan
Category:海鹽人
Category:明朝常熟縣知縣
Category:明朝吏部主事
Category:明朝吏部郎中
Category:南明吏部官員
Category:明遗民
Category:南明知縣